Eden skoonhede gekroon | George Herald
Eden skoonhede gekroon
Thursday, 16 January 2020, 07:16
Die organiseerder Karen Gray (links) saam met Adele van Tonder, Melanie van Oudtshoorn (wenner), Bennedette Landman en Brighitte Deister.
GEORGE NUUS - Die Teen Miss/Mrs/Mr Eden SA-kompetisie wat deur Crawlers & Crowns se Karen Gray aangebied word, is einde Desember by die Garden Route Casino se Bravo Lounge gehou.
Die jaarlikse kompetisie het baie fassette en afdelings, soos die Eden SA Pageants, gemeeskapsprojekte asook foto- en modelkompetisies. Gray is ook sedert verlede jaar 'n nasionale werwer vir Top Model SA.
Gray vertel deelnemers het weer eens van heinde en verre gekom om mee te ding vir dié gesogte titel. Daar was ook twee afdelings, "casual wear" en aanddrag, waar haar- en grimeerkunstenaars met hul talente kon woeker.
Daar was ongelooflike talent in die vorm van Deidré Adams met haar dansitem, die 2019 wenner Brighitte Deister wat die gehoor met haar pragtige sang meegevoer het en die seremoniemeester en sanger, Christiaan Schlebusch, wat gesorg het vir 'n vermaaklike aand.
Eden SA het ook soos gewoonlik gevra dat elke deelnemer 'n houer kat- of hondekos saambring ten bate van die liefdadigheidsorganisasies wat hulle ondersteun, soos Cats Garden Route, PDSA en Odin.
Minche van der Westhuizen, Mikayla Klerck (wenner) en Natasha Geel.
Van links is Lindokuhle Mvango, Deidré Adams (wenner) en Vinolia Snoek.
Emmanuel Mirenzheni, Graham Lottering (wenner) en Rory Butler.
Die Teen/Miss/Mr Eden SA wenners.
Read more about: eden skoonhede top model sa
Posted on: 07:16 Thu, 16 January 2020